Enggang Sulu

Category:Articles with 'species' microformats
Enggang Sulu (Anthracoceros montani) atau enggang Montano, ialah spesies enggang dalam keluarga Bucerotidae. Ia endemik di kepulauan Sulu di Filipina, dengan populasi yang tinggal di Tawi-Tawi dan dipercayai  telah diburu hingga pupus di Jolo.BirdLife International (2020). "Anthracoceros montani". IUCN Red List of Threatened Species. 2020: e.T22682447A178062684. doi:10.2305/IUCN.UK.2020-3.RLTS.T22682447A178062684.en. Retrieved 12 November 2021. Habitat semulajadinya ialah hutan lembap tropika. Ia diancam oleh kehilangan habitat serta potensi penangkapan sebagai makanan. Makanannya termasuklah buah-buahan, serangga, dan gerok kecil.Anthracoceros montani factsheet at BirdBase

Pada tahun 2019, dilaporkan bahawa hanya 27 ekor enggang matang yang masih dipercayai hidup di alam liar, menjadikannya antara haiwan paling terancam di dunia.

 Pemerihalan 
EBird memerihalkannya sebagai "Seekor burung besar di hutan dataran rendah dan pergunungan di Kepulauan Sulu, walaupun mungkin hanya tinggal di Tawi-Tawi. Memakan terutamanya buah ara. Salah satu burung yang paling jarang ditemui di dunia. Hitam sepenuhnya kecuali ekor putih. Mempunyai paruh hitam yang panjang dan tebal, cula hitam dan kulit terdedah hitam di sekeliling mata. Jantan bermata pucat dan betina bermata perang dan cula yang lebih kecil. Tidak dapat disilap pandang. Satu-satunya enggang dalam julatnya. Suara ialah bunyi kekek sengau."

 Habitat dan status pemuliharaan 
Ia mendiami hutan dipterokarpa primer, biasanya di lereng gunung (walaupun ini mungkin hanya mencerminkan kekangan yang dipaksakan oleh kehilangan hutan), sekali-sekala melawati pokok berbuah terpencil lebih 1 km dari hutan terdekat. Ia memerlukan pokok besar untuk bersarang. Walaupun dietnya utamanya terdiri daripada buah-buahan, gerok kecil dan beberapa serangga juga akan dimakan.

IUCN telah menilainya sebagai terancam genting. Pada tahun 2019, dilaporkan bahawa hanya 27 ekor enggang matang masih dipercayai hidup di alam liar. Hal ini menjadikannya enggang yang paling terancam dan salah satu haiwan yang paling terancam di seluruh dunia. Ia telah pupus di pulau Jolo, akibat pemburuan dan populasi yang tinggal di Tawi-Tawi diancam oleh kemusnahan habitat melalui pembalakan dan pertanian tebas dan bakar.

 Rujukan 

Kategori:Fauna Basilan
Kategori:Anthracoceros